
2010 m. balandžio 06 d. Nr. 3-6
                                                               Įžanginė dalis
               Birštono savivaldybės Kontrolės ir audito tarnybos kontrolierė Zita Pranckevičienė, vadovaudamasi Vietos savivaldos įstatymu bei vykdydama Birštono savivaldybės tarybos 2009-04-24 d. sprendimą Nr. TS-87 ir tarnybos 2010 metų veiklos planą, atliko VŠĮ „Tulpės“ sanatorijos (toliau-Sanatorijos) 2009 metų finansinės atskaitomybės, balanso (įstaigos turtas, nuosavas kapitalas, finansavimas ir įsipareigojimai) bei susijusių, 2009 metų veiklos rezultatų ataskaitos (per ataskaitinį laikotarpį suteiktos paslaugos, pajamos, sąnaudos, kompensuotos sąnaudos ir veiklos rezultatas) ir aiškinamojo rašto (finansinių ataskaitų straipsnių išsamesnė analizė, informacija ir paaiškinimai susiję su įstaigos veikla) auditą. Auditas apėmė Sanatorijos veiklos laikotarpį nuo 2009-01-01 iki 2009-12-31.
               Audito tikslas patikrinti Sanatorijos metinę finansinę atskaitomybę ir pareikšti nepriklausomą nuomonę ar Sanatorijos metinė finansinė atskaitomybė visais reikšmingais atžvilgiais atitinka pripažintus apskaitos principus ir Sanatorijos įstatus ir, kad finansinės ataskaitos tikrai ir teisingai atspindi Sanatorijos turtą ir įsipareigojimus bei finansinę būklę ir rezultatus; įvertinti, ar Sanatorijos finansinė atskaitomybė parengta pagal Lietuvos Respublikoje galiojančius teisės aktus, reglamentuojančius buhalterinę apskaitą ir finansinės atskaitomybės sudarymą, taip pat kitus teisės aktus.
               Už finansinės atskaitomybės turinį, jos sudarymą ir pateikimą laiku yra atsakinga Sanatorijos vadovybė. Kontrolierės pareiga, remiantis atliktu auditu, pareikšti nepriklausomą nuomonę apie šią finansinę atskaitomybę.
               Ryšium su metinių ataskaitų auditu bendrovės vadovybė patvirtino, kad kitų reikšmingų, finansinėse ataskaitose neatspindėtų teisių ir įsipareigojimų, kurie galėtų turėti įtakos 2009 metų finansiniams rezultatams, Sanatorija neturi.

                Audito ataskaitoje yra pateikti tik tie reikšmingi dalykai, kurie pastebėti audito metu, o nepriklausoma nuomonė apie finansinę atskaitomybę pareikšta audito išvadoje.
                                                 Audito subjektas ir objektas 
                 Audito subjektas – VŠĮ „Tulpės sanatorija“.

                 Audito objektas – Sanatorijos 2009 metų finansinės atskaitomybės ir veiklos ataskaitos vertinimas.

                 Sanatorijos adresas – B. Sruogos g. 4, Birštonas, įmonės kodas 152821323, telefonas 65520, steigėjas Birštono savivaldybės taryba.
                 Sanatorijos veikla yra numatyta įstatuose, kuriuos tvirtina Birštono savivaldybės taryba. Sanatorija yra Lietuvos nacionalinės sveikatos sistemos asmens sveikatos priežiūros įstaiga. Pagrindinis įstaigos tikslas yra gerinti žmonių sveikatą, mažinti sergamumą, kokybiškai teikti medicinos paslaugas. Sanatorija teikia įstatuose numatytas sveikatos priežiūros antrinio lygio bei kitas mokamas gydymo ir sveikatingumo paslaugas Lietuvos ir užsienio klientams.
                 Sanatorijos valdymo organai yra visuotinis susirinkimas, stebėtojų taryba ir administracija. Sanatorijos veiklą organizuoja ir vykdo administracija. Ataskaitiniu laikotarpiu sanatorijai vadovavo direktorė Liucija Patinskienė, vyr. buhaltere dirbo Dalia Bartusevičienė. 
                                                                Audito apimtis  
                  Patikrinimas buvo atliktas vadovaujantis audito standartais bei kitais teisės aktais, reglamentuojančiais audito atlikimą Lietuvos Respublikoje. Tikrinimas buvo atliekamas dokumentinės kontrolės metodu ištisiniu būdu. Tikrinimo metu buvo  naudotos procedūros: tikrinimas, skaičiavimas, stebėjimas, apklausa, patvirtinimas ir kitos procedūros. Patikrinimo procedūros daugiausia buvo nukreiptos į tas sritis metinėse ataskaitose, kuriose buvo pareikalauta daugiausia lėšų ir kurios yra svarbiausios Sanatorijos valdymui.
                  Patikrinimo metu buvo peržiūrėta metinių ataskaitų parengimo procedūros bei dokumentai, patvirtinantys informaciją ir sumas, pateiktas metinėse ataskaitose, kad galima būtų gauti turto ir nuosavybės buvimo bei įvertinimo įrodymų. Darbo metu buvo įvertinti naudojami apskaitos principai bei vadovybės padaryti įvertinimai. Patikrinimo metu nustatyta, ar Sanatorijos įsiskolinimai ir kiti įsipareigojimai, yra tinkamai atspindėti metinėse ataskaitose, įskaitant išlaidų, garantijų  bei kitų nebalansinių įsipareigojimų pateikimą.
                 Auditas buvo planuojamas ir atliekamas taip, kad suteiktų galimybę išanalizuoti Sanatorijos veiklą siekiant gauti audito tikslams reikalingų įrodymų. Susipažinta su Sanatorijos veikla, organizacine struktūra, apskaitos sistema, vidaus kontrolės aplinka, nustatyta svarbiausios audito sritys, peržiūrėta ir įvertinta buhalterinės apskaitos sistema. Vidaus kontrolės vertinimas buvo atliktas apsiribojant tik tais kriterijais , kurie buvo reikalingi nuomonei pareikšti.
                  Buvo patikrinta balanso straipsnių analitinė ir sintetinė apskaita, patikrinta pajamų ir sąnaudų pripažinimo tvarka apskaitoje, ištirtos ūkinės operacijos nuo atsargų įsigijmo iki jų nurašymo bei veiklos sąnaudų apskaita. Įsitikinta, ar visi įrašai, susiję su 2009 metų veikla, yra apskaityti metinėse ataskaitose.

                 Ištyrta pateiktos 2009 metų finansinės ataskaitos, kuriose nurodytas neigiamas 119364 Lt veiklos rezultatas, 1560868 Lt bendra turto suma ir 240021 Lt dalininkų nuosavybė.
                                          Finansinės atskaitomybės tikrinimo rezultatai

                 Sanatorijos finansinės ataskaitos yra parengtos vadovaujantis Lietuvos Respublikos buhalterinės apskaitos įstatymu, Lietuvos Respublikos finansų ministro 2004-12-30 d. įsakymu Nr.1K-417 Dėl viešųjų sveikatos priežiūros įstaigų buhalterinės apskaitos ir finansinės atskaitomybės sudarymo ir pateikimo taisyklių patvirtinimo, įstaigos parengta ir direktorės 2005-05-23 d. įsakymu Nr 21  patvirtinta apskaitos politika bei kitais teisės aktais reglamentuojančiais viešųjų sveikatos priežiūros įstaigų veiklą, finansinės apskaitos vedimą ir atskaitomybės sudarymą.          Sanatorijos ūkiniai-finansiniai metai sutampa su kalendoriniais metais.
                 Patikrinimas buvo paremtas užfiksuotų ūkinių operacijų pirminiuose dokumentuose atitikimu sudarytų registrų duomenims bei iš jų sudarytoms finansinėms ataskaitoms. Ataskaitoje nepateikiama detalių finansinių pozicijų iššifravimų, nes tai yra atlikta Sanatorijos aiškinamajame rašte prie metinės finansinės atskaitomybės.

                 Ilgalaikis turtas:

                 Sanatorijos balanso ilgalaikio turto sąskaitose apskaitomas įstaigos veikloje naudojamas ilgalaikis turtas-1025707 Lt verte ataskaitinio laikotarpio pabaigoje yra įsigytas iš įstaigos nuosavų ir tikslinio finansavimo lėšų. Ilgalaikis turtas apskaitomas 12-toje sąskaitoje pagal grupes. Ilgalaikio turto nusidėvėjimas skaičiuojamas taikant tiesiogiai proporcingą metodą pagal patvirtintus normatyvus. Per 2009 metus priskaityta 153392 Lt nusidėvėjimas, kuris nurašytas į sąnaudas, per metus įsigyta ilgalaikio turto už 30168 Lt, ir nurašyta už 65800 Lt. Balanse apskaitomo yra už 69223,98 Lt visiškai nudėvėto bet dar naudojamo turto. Pagal panaudos sutartį iš Birštono savivaldybės naudojamas turtas Sanatorijoje yra apskaitomas užbalansinėse sąskaitose ilgalaikio turto įsigijimo verte 764516,83 Lt, ir trumpalaikio turto-45497,42 Lt visas turtas išskyrus pastatus yra nusidėvėjęs. (Panaudos sutartis iki 2012-05-21 d.). Ilgalaikio turto apskaita buvo vykdoma prisilaikant norminių teisės aktų reikalavimų. Sanatorija pagal esamą apskaitos politiką visą ilgalaikį turtą finansinėje atskaitomybėje parodė įsigijimo savikaina, atėmus sukauptą nusidėvėjimą. Ištyrus ilgalaikio turto likučių sąrašus, dėl ilgalaikio turto straipsnių vertės pastabų nebuvo. Ilgalaikio ir trupalaikio turto inventorizacija sanatorijoje atlikta direktorės 2009-11-02 d. įsakymu Nr.74 nuo 2009-12-01 d. iki 2009-12-31 d. 2009-12-01 d. būklei. 
                  Trupalaikis turtas:

                   Sanatorijoje trupalaikio turto yra apskaityta už 526207 Lt jį sudaro: atsargos-26439 Lt, išankstiniai apmokėjimai-6590 Lt (laikraščių ir žurnalų prenumerata ir kitos ateinančių laikotarpių sąnaudos), per vienerius gautinos sumos-288511 Lt iš jų pirkėjų įsiskolinimas-234351 Lt (didžiausi skolininkai yra teritorinės ligonių kasos) ir pinigai bankų sąskaitose ir kasoje-204667 Lt. Peržiūrėjus balanso trumpalaikio turto straipsnius galima teigti, kad atsargos, gautinos sumos ir išankstiniai įsipareigojimai yra atspindėta teisingomis vertėmis, realios. Apskaityti pinigų likučiai bankų sąskaitose ir kasoje atitiko pateiktus bankų išrašus iš sąskaitų. Buhalterinė pinigų apskaita Sanatorijoje buvo vedama prisilaikant teisės aktais nustatytos tvarkos, nukrypimų šioje srityje nepastebėta. 
                 Sanatorijoje įsigijant turtą ir prekes yra vadovaujamasi  Viešųjų pirkimų įstatymo reikalavimais.

                  Finansavimas:

                  Sanatorijoje gautas finansavimas tiek iš steigėjo, tiek tikslinis vykdant projektus yra apskaitomas kaupimo principu. Balanse parodyta nepanaudota dotacijos dalis metų pabaigoje-846916 Lt (iš savivaldybės lėšų įsigytas turtas likutine verte). Apskaitos registruose kaupiama informacija pagal dotacijos davėjus, taip pat pagal atskirus projektų išlaidų kompensavimo straipsnius. 
                  Įsipareigojimai (mokėtinos lėšos): 

                  Įsiskolinimų tiekėjams, valstybės ir soc. draudimo biudžetams Sanatorija metų pabaigoje turėjo 256405 Lt, iš jų skolos tiekėjams-117813 Lt (didžiausia skola UAB“Birštono šilumai“-52845,21 Lt už šildymą ir karštą vandenį bei UAB “Už tave“-19148,34 Lt už ligonių maitinimą), soc. draudimui-46536,88 Lt, paminėti įsiskolinimai yra už 2009 metų gruodžio mėnesį. Gauti išankstiniai apmokėjimai-79059,17 Lt tai 2009 metais apmokėta už dovanų kuponus ir iki 2009-12-31 d. nepasinaudota. Patikrinus pirminius dokumentus įsitikinta, kad apskaityti įsiskolinimai kreditoriams buvo realūs, pagrinde susidarę paskutiniais metų mėnesiais. Skolų praleistais terminais metų pabaigoje Sanatorija neturėjo. Darbo užmokestis darbuotojams už 2009 m. gruodžio mėnesį buvo išmokėtas 2009 metų gruodžio pabaigoje. Darbuotojams priskaitytas atostogų rezervas apskaitomas 2010 metų finansinėje atskaitomybėje yra 207378 Lt.
                Finansinės atskaitomybės patikrinimas buvo planuojamas taip, kad atitiktų finansinės apskaitos nuostatas ir jo tikslas nebuvo mokestinių pajamų apskaičiavimas arba patikrinimas. Peržiūrėjus įstaigos mokesčių skaičiavimą ir iš esmės buvo įsitikinta, ar Sanatorija laikosi dabartiniu metu galiojančių mokesčių įstatymų. Įsitikinta, kad nėra jokių reikšmingų mokesčių apskaičiavimų nukrypimų, dėl kurių būtų reikėję daryti koregavimus finansinėje apskaitoje ir atskaitomybėje.

              Veiklos rezultatai:

              Sanatorija veiklos rezultatų ataskaitoje parodė visas gautas ir uždirbtas per ataskaitinį ir praėjusį ataskaitinį laikotarpį pajamas ir sąnaudas, patirtas šias pajamas uždirbant, kompensuotas sąnaudas ir veiklos rezultatus. Sanatorijoje pajamos apskaitomos kaupimo principu tai yra pajamos apskaitoje pripažįstamos ir registruojamos tada, kai jos uždirbamos, neatsižvelgiant į pinigų gavimą. Sanatorijoje pajamos apskaitomos pagal dešimt teikiamų paslaugų rūšis bei kitas pajamas. Per 2009 metus Sanatorija už suteiktas paslaugas ir parduotas prekes gavo pajamų-3985373 Lt, kitos pajamos-39037 Lt  iš viso-4024410 Lt, iš jų iš privalomojo sveikatos draudimo fondo-1715864 Lt ir iš kitų juridinių ir fizinių asmenų-2269509 Lt, lyginant su 2008 metais pajamos sumažėjo-552163 Lt arba 13,72 proc., tai lėmė 19 proc. sumažėjusi valstybės finansuojamų, teritorinių ligonių kasų pacientams, teikiamų paslaugų bazinė kaina, 24 proc. sumažėjo komercinius kelialapius perkančiųjų skaičius buvo mažinamos kainos už teikiamas paslaugas privatiems klientams ir tuo pačiu išaugusios kainos tiekėjams už gaunamas paslaugas ir prekes.
               Sąnaudas sudaro: veiklos sąnaudos-4401510 Lt, kitos veiklos-208747 Lt, kitos-704 Lt  ir kompensuotos sąnaudos-258440 Lt iš jų panaudota dotacija-180155 Lt (ilgalaikio turto pirkto iš savivaldybės skirtų lėšų nusidėvėjimas) ir kompensuotos sąnaudos programoms įgyvendinti-78285 Lt (korpuso Nr.9 rekonstrukscijos investicinio projekto parengimui skirta savivaldybės lėšos). Iš viso per 2009 metus patyrta-4143774 Lt sąnaudų, lyginant su 2008 metais sąnaudos-93641 Lt arba-2,26 proc. sumažėjo. Didžiausią dalį sąnaudų -2073584 Lt arba 50,04 proc. sudaro darbuotojų darbo užmokestis ir darbo užmokesčio atskaitymai (iš jų darbo užmokestis-1584911 Lt ), toliau seka patalpų išlaikymo ir komunalinės išlaidos-697530 Lt arba 16,82 proc., ligonių maitinimo išlaidos-540174 Lt arba 13,06 proc., ir kita. Vidutinis darbuotojų darbo užmokestis 2009 metų pradžioje buvo 1377 Lt, metų pabaigoje-1278 Lt., vidutinis darbuotojų skaičius metų pradžioje-101 darbuotojas ir metų pabaigoje- 93 darbuotojai. 2009 metų veiklos rezultatas yra 119364 Lt nuostolis, atėmus iš ankstesnių metų turėtą-331480 Lt pelną galutinis veiklos rezultatas yra-212116 Lt pelnas.
            Vidaus kontrolės sistemos būklė:

             Pagal teisės aktų reikalavimus Sanatorijos vadovybė yra atsakinga už finansinės atskaitomybės teisingą parengimą ir pateikimą. Vadovybės atsakomybė yra: sukurti, įdiegti ir palaikyti vidaus kontrolę, kuri yra svarbi tam, kad finansinė atskaitomybė būtų parengta ir teisingai pateikta be reikšmingų informacijos iškraipymų, galinčių atsirasti tiek dėl apgaulės tiek dėl klaidos. Vadovybė taip pat atsakinga už tinkamos apskaitos politikos parinkimą ir taikymą bei apskaitinių įvertinimų, kurie yra pagrįsti tomis aplinkybėmis, atlikimą.
            Audito metu buvo atliekamas tikrinimas, siekiant surinkti audito įrodymus apie sumas ir atskleidimus finansinėje atskaitomybėje. Buvo pasirinkta tokios vidaus kontrolės vertinimo procedūros, įskaitant finansinės atskaitomybės reikšmingo iškraipymo rizikos vertinimą, kurių pagalba galima būtų įvertinti finansinės informacijos iškraipymo riziką dėl vidaus kontrolės trūkumų. Atliekant rizikos vertinimą, atsižvelgta į vidaus kontrolę tiek, kiek ji yra svarbi Sanatorijos finansinės atskaitomybės parengimui ir teisingam jos pateikimui ir tam, kad galima būtų parengti tomis aplinkybėmis tinkamas audito procedūras, bet ne tam, kad vertinti vidaus kontrolės efektyvumą. Vidaus kontrolės efektyvumo įvertinimą gali atlikti tik specialus veiklos auditas. Audito metu taip pat buvo vertintas taikytos apskaitos politikos tinkamumas, vadovybės atliktų apskaitinių įvertinimų pagrystumas bei bendras finansinės atskaitomybės pateikimas.
          Atliekant vidaus kontrolės būklės patikrinimą buvo įsitikinta, kad Sanatorijos vadovybės kontrolės sąmoningumo ir vadovavimo stilius yra pozityvus, kad vadovybė laikosi visuotinai pripažintų garbingumo ir etikos taisyklių bei nebuvo pastebėta vadovybės polinkio ar ketinimų klastoti finansinę informaciją. Vertinant kontrolės aplinką, nepastebėta kokių nors reikšmingų, Sanatorijos veiklą veikiančių, specifinių aplinkybių ir ar sąlygų, kurios galėtų turėti įtakos vadovybės požiūriui į finansinę informaciją ir sąlygoti klaidas ar netikslumus. Vidaus kontrolės patikrinimo metu nustatyta, kad Sanatorijoje egzistuoja procedūros, užtikrinančios, kad vadovybė būtų informuota apie visas reikšmingas ir kitas operacijas, egzistuoja procedūros, užtikrinančios, kad finansinės ataskaitos ir kitos reikalingos pažymos ar apyskaitos valdymui ir priežiūros institucijoms yra pateikiamos laiku, kas nustatytą laiko tarpą yra vykdomi palyginimai (inventorizacijos) tarp apskaitos įrašų ir turto natūroje; ir pan.
            Apibendrinus vidaus kontrolės patikrinimo rezultatus, kurie buvo atlikti finansinės informacijos audito procedūrų tikslams, galima teigti, kad nėra jokių neigiamų aspektų dėl galimų vidaus kontrolės sistemos trūkumų, kurie galėtų sukelti abejonę pateiktos apskaitinės informacijos patikimumu. Nenustatyta jokių reikšmingų iškraipymų ar kitokių faktų, dėl ko būtų reikėję koreguoti metinius rezultatus ar kitus duomenis finansinėse ataskaitose.

             Patikrinta pateikta Sanatorijos veiklos ataskaita už 2009 metus. Patikrinimo tikslas įsitikinti, ar veiklos ataskaitoje pateikti duomenys atitinka įstaigos finansinėje atskaitomybėje pateiktiems duomenims. Patikrinimo metu nustatyta, kad duomenys pateikti įstaigos veiklos ataskaitoje atitinka su duomenimis atvaizduotais metinėje finansinėje atskaitomybėje. 
Kontrolierė                                                                             Zita Pranckevičienė 
Susipažinau

